7 di ghjennaghju

U 7 di ghjennaghju hè u 7u ghjornu di l'annu in u calendariu gregurianu. Restanu 358 ghjorni à a fine di l'annu (359 sì hè bisestile).

 Avenimenti 
 2015 - Attaccu à a sede di Charlie Hebdo.

 Nascite 
- 1987 - Davide Astori, ghjucadore di pallò.
- 1988 - Hardwell (Robbert van de Corput), DJ è pruduttore discugraficu olandese (* Breda, Brabante Settentriunale).

 Morti 

 Celebrazioni 

 Santi 
Santu Raimondu di Pennafort.

Raimondu, un Catalanu natu à Pennafort, accantu à Barcellona, versu l'annu 1175, era un frate di San Dumenicu.

Avia 55 anni quandu u papa Gregoriu IX li dumandò di redige i decreti puntificali. Issi decreti, publicati u 5 sittembre 1234, anu guvernatu a Chjesa sinu à l'annu 1917 quandu elli anu stampatu u Codice di Dirittu canonicu.

Finitu issu travagliu, Raimondu si hè spicciatu di riturnà in u so cunventu duminicanu di a Catalogna.

Quattru anni dopu, i so cunfratelli u facenu Generale di l'Ordine. Tene issa funzione dui anni è po dà a so demissione, pressatu ch'ellu era di cuntinuvà e so prediche in lingua catalana. Cum'è scusa, disse ch'ellu era troppu vechju. Ellu, chì camperà un centu d'anni, n'avia tandu 65. Hè mortu in Barcellona u 6 ghjennaghju 1275.

Di San Raimondu, contanu un miraculu chì ghjè una maraviglia: era andatu in l'isula Maiorca cù u rè d'Aragona. Quandu ellu s'avvede chì u rè avia purtatu cun ellu a so cuncubina, li dumanda di rinvialla. U rè ricusa. Allora decide d'andassine. Cerca un battellu, ma ùn ne trova chì u rè avia datu i so ordini. Chì face Raimondu? Stende u so mantellu nant'à u mare, rialza un angulu per fà vela, è l'appicca à u so bastone. Dece ore dopu era in Barcellona.

Etimolugia: da u germ. "ragin" (cunsigliu) è "mund" (prutettore), cù u significatu: "prutezzione divina". U nome Raimondu hè statu difusu à u medievu in Spagna è in u meziornu di a Francia duv'ellu hè statu quellu di sette conti di Tolosa. In Alemagna hè statu rimessu à a moda à u seculu scorsu. In Inghilterra si hè spartu assai da u 1925 à u 1950. U più ch'ellu usa hè in Spagna cù a forma "Ramon".

Casate: Raimondi.

Nomi: Moncho, Raimo, Raimo, Raimond, Raimonda, Raimondo, Raimondu, Raimund, Raimunde, Raimundo, Raimunds, Rajmond, Ramon, Ramona, Ramuncho, Ray, Raymond, Raymonde, Reamonn, Reemt, Rehm, Reim, Reime, Reime, Reimund, Reinmund, Remus, Remus, Reum, Reum.

Paesi è cità: Barcellona, Toledo.

Prutezzione: ghjuristi.

 Ligami esterni 
 Storia di a Corsica 
 Almanaccu Adecec 2007 

 07